02014D0029(01) — SL — 22.08.2017 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:









▼B

▼M1

SKLEP EVROPSKE CENTRALNE BANKE

z dne 2. julija 2014

o zagotavljanju nadzorniških podatkov, ki jih nadzorovani subjekti poročajo pristojnim nacionalnim organom na podlagi izvedbenih uredb Komisije (EU) št. 680/2014 in (EU) 2016/2070, Evropski centralni banki (ECB/2014/29) (2014/477/EU)







Člen 1

Področje uporabe

Ta sklep v skladu s členom 21 okvirne uredbe o EMN določa postopke v zvezi s predložitvijo podatkov, ki jih nadzorovani subjekti poročajo pristojnim nacionalnim organom na podlagi Izvedbene uredbe (EU) št. 680/2014 in Izvedbene uredbe Komisije (EU) 2016/2070 ( 1 ), Evropski centralni banki.

▼B

Člen 2

Opredelitev pojmov

Za namen tega sklepa se uporabljajo opredelitve pojmov iz okvirne uredbe o EMN.

▼M1

Člen 3

Datumi predložitve

1. Pristojni nacionalni organi predložijo ECB podatke iz člena 1, ki jim jih poročajo nadzorovani subjekti, na naslednje datume predložitve:

(1) do 12.00 po srednjeevropskem času ( 2 ) na 10. delovni dan po zadevnih datumih predložitve, navedenih v Izvedbeni uredbi (EU) št. 680/2014 in členu 4 Izvedbene uredbe (EU) 2016/2070, v zvezi s:

(a) pomembnimi nadzorovanimi subjekti, ki poročajo na najvišji ravni konsolidacije v sodelujočih državah članicah;

(b) pomembnimi nadzorovanimi subjekti, ki niso del nadzorovane skupine;

(c) nadzorovanimi subjekti, ki so razvrščeni kot pomembni v skladu z merilom treh najpomembnejših kreditnih institucij v državi članici in ki poročajo na konsolidirani podlagi ali na posamični podlagi, če niso zavezani poročati na konsolidirani podlagi;

(d) drugimi nadzorovanimi subjekti, ki poročajo na konsolidirani podlagi ali na posamični podlagi, če niso zavezani poročati na konsolidirani podlagi, in ki so uvrščeni na seznam institucij, zajetih v poročanje Evropskemu bančnemu organu (EBA) v skladu s členom 2 Sklepa EBA/DC/2015/130 Evropskega bančnega organa ( 3 ) in členom 2 Sklepa EBA/DC/2016/156 Evropskega bančnega organa ( 4 );

(2) do zaključka delovnega dne na 25. delovni dan po zadevnih datumih predložitve, navedenih v Izvedbeni uredbi (EU) št. 680/2014 in členu 4 Izvedbene uredbe (EU) 2016/2070, v zvezi s:

(a) pomembnimi nadzorovanimi subjekti, ki poročajo na konsolidirani in subkonsolidirani podlagi, kolikor ti podatki niso bili predloženi v skladu s točko 1;

(b) pomembnimi nadzorovanimi subjekti, ki so del nadzorovane skupine in poročajo na posamični podlagi, kolikor ti podatki niso bili predloženi v skladu s točko 1;

(c) manj pomembnimi nadzorovanimi subjekti, ki poročajo na najvišji ravni konsolidacije v sodelujočih državah članicah, kolikor ti podatki niso bili predloženi v skladu s točko 1;

(d) manj pomembnimi nadzorovanimi subjekti, ki niso del nadzorovane skupine, kolikor ti podatki niso bili predloženi v skladu s točko 1;

(4) do zaključka delovnega dne na 35. delovni dan po zadevnih datumih predložitve, navedenih v Izvedbeni uredbi (EU) št. 680/2014 in členu 4 Izvedbene uredbe (EU) 2016/2070, v zvezi z:

(a) manj pomembnimi nadzorovanimi subjekti, ki poročajo na konsolidirani in subkonsolidirani podlagi, kolikor ti podatki niso bili predloženi v skladu s točkama 1 in 2;

(b) manj pomembnimi nadzorovanimi subjekti, ki so del nadzorovane skupine in poročajo na posamični podlagi, kolikor ti podatki niso bili predloženi v skladu s točko 1.

2. Z odstopanjem od odstavka 1 pristojni nacionalni organi predložijo ECB podatke iz člena 5 Izvedbene uredbe (EU) 2016/2070 na naslednje datume predložitve:

(1) do 12.00 po srednjeevropskem času na 10. delovni dan po 11. novembru vsakega koledarskega leta v zvezi s:

(a) pomembnimi nadzorovanimi subjekti, ki poročajo na najvišji ravni konsolidacije v sodelujočih državah članicah;

(b) pomembnimi nadzorovanimi subjekti, ki niso del nadzorovane skupine;

(c) nadzorovanimi subjekti, ki so razvrščeni kot pomembni v skladu z merilom treh najpomembnejših kreditnih institucij v državi članici in ki poročajo na konsolidirani podlagi ali na posamični podlagi, če niso zavezani poročati na konsolidirani podlagi;

(d) drugimi nadzorovanimi subjekti, ki poročajo na konsolidirani podlagi ali na posamični podlagi, če niso zavezani poročati na konsolidirani podlagi, in ki so uvrščeni na seznam institucij, zajetih v poročanje EBA v skladu s členom 2 Sklepa EBA/DC/2016/156;

(2) do zaključka delovnega dne na 25. delovni dan po 11. novembru vsakega koledarskega leta v zvezi s:

(a) pomembnimi nadzorovanimi subjekti, ki poročajo na konsolidirani in subkonsolidirani podlagi, kolikor ti podatki niso bili predloženi v skladu s točko 1;

(b) pomembnimi nadzorovanimi subjekti, ki so del nadzorovane skupine in poročajo na posamični podlagi, kolikor ti podatki niso bili predloženi v skladu s točko 1;

(c) manj pomembnimi nadzorovanimi subjekti, ki poročajo na najvišji ravni konsolidacije v sodelujočih državah članicah, kolikor ti podatki niso bili predloženi v skladu s točko 1;

(d) manj pomembnimi nadzorovanimi subjekti, ki niso del nadzorovane skupine, kolikor ti podatki niso bili predloženi v skladu s točko 1;

(3) do zaključka delovnega dne na 35. delovni dan po 11. novembru vsakega koledarskega leta v zvezi z:

(a) manj pomembnimi nadzorovanimi subjekti, ki poročajo na konsolidirani in subkonsolidirani podlagi, kolikor ti podatki niso bili predloženi v skladu s točkama 1 in 2;

(b) manj pomembnimi nadzorovanimi subjekti, ki so del nadzorovane skupine in poročajo na posamični podlagi, kolikor ti podatki niso bili predloženi v skladu s točko 1.

▼B

Člen 4

Preverjanje kakovosti podatkov

▼M1

1. Pristojni nacionalni organi spremljajo in ocenjujejo kakovost in zanesljivost podatkov, ki jih dajo na voljo ECB. Pristojni nacionalni organi uporabijo ustrezna validacijska pravila, ki jih pripravi, vzdržuje in objavi EBA. Pristojni nacionalni organi uporabijo tudi dodatno preverjanje kakovosti podatkov, ki ga določi ECB v sodelovanju s pristojnimi nacionalnimi organi.

▼B

2. Podatki se, poleg tega, da so skladni s pravili za vrednotenje in prestanejo preverjanje kakovosti, predložijo v skladu z naslednjimi dodatnimi minimalnimi standardi za točnost:

(a) pristojni nacionalni organi po potrebi zagotovijo informacije o gibanjih v predloženih podatkih in

(b) informacije morajo biti popolne: obstoječe vrzeli je treba ugotoviti, jih pojasniti ECB in jih po potrebi brez neposrednega odlašanja zapolniti.

Člen 5

Kvalitativne informacije

1. Pristojni nacionalni organi v primeru, da ni mogoče zagotoviti kakovosti podatkov v posamezni tabeli v taksonomiji, brez nepotrebnega odlašanja predložijo Evropski centralni banki ustrezna pojasnila.

2. Poleg tega pristojni nacionalni organi sporočijo ECB razloge za morebitne večje popravke, ki jih predložijo.

Člen 6

Določitev oblike prenosa

▼M1

1. Pristojni nacionalni organi predložijo podatke, določene v tem sklepu, v skladu z ustreznim modelom podatkovne točke in taksonomijo razširljivega jezika za poslovno poročanje (eXtensible Business Reporting Language), ki ju pripravi, vzdržuje in objavi EBA.

▼B

2. Nadzorovani subjekti se v ustreznem prenosu označijo z uporabo identifikatorja pravnih subjektov (Legal Entity Identifier) ali njegovega predhodnika.

Člen 7

Prvi referenčni datumi poročanja

1. Prvi referenčni datumi za poročanje, navedeno v členu 3(1), so tisti, ki so določeni v členu 8.8.1 Sklepa EBA/DC/090.

2. Prvi referenčni datum za poročanje, navedeno v členu 3(2), (3) in (4), je 31. december 2014.

▼M1

Člen 7a

Prvo poročanje po začetku učinkovanja Sklepa Evropske centralne banke (EU) 2017/1493 (ECB/2017/23)

1. Pristojni nacionalni organi prvič predložijo podatke, ki se jim poročajo na podlagi Izvedbene uredbe (EU) 2016/2070, v skladu s Sklepom Evropske centralne banke (EU) 2017/1493 (ECB/2017/23) ( 5 ) na prve datume predložitve po začetku učinkovanja navedenega sklepa.

2. Pristojni nacionalni organi prvič predložijo podatke, ki jim jih na podlagi Izvedbene uredbe (EU) št. 680/2014 poročajo institucije, ki so uvrščene na seznam institucij, zajetih v poročanje EBA v skladu s členom 2 Sklepa EBA/DC/2016/156, v skladu s členom 3(1)(1)(d) na prve datume predložitve po začetku učinkovanja Sklepa (EU) 2017/1493 (ECB/2017/23).

▼B

Člen 8

Prehodna določba

1. Za referenčni datum poročanja v letu 2014 so datumi predložitve za poročanje pristojnih nacionalnih organov, navedeno v členu 3(1), tisti, ki so določeni v členu 8.8.2 Sklepa ECB/DC/090.

2. Od referenčnega datuma poročanja 31. decembra 2014 do referenčnega datuma poročanja 31. decembra 2015 je datum predložitve za poročanje pristojnih nacionalnih organov, navedeno v členu 3(3), zaključek delovnega dne na 30. delovni dan po dnevu, ko nadzorovani subjekti predložijo podatke pristojnemu nacionalnemu organu.

3. Pred 4. novembrom 2014 predložijo pristojni nacionalni organi Evropski centralni banki podatke iz člena 1 v zvezi z:

(a) nadzorovanimi skupinami in nadzorovanimi subjekti, ki so predmet celovite ocene v skladu s Sklepom ECB/2014/3 ( 6 );

(b) drugimi nadzorovanimi skupinami in nadzorovanimi subjekti s sedežem v sodelujoči državi članici, če so uvrščeni na seznam institucij, ki so zajete v poročanje organu EBA v skladu s členom 3 Sklepa EBA/DC/090.

Člen 9

Naslovniki

Ta sklep je naslovljen na pristojne nacionalne organe sodelujočih držav članic.